Terrorista islamiku Boko Haram publika um novu video, undi ki é sta mostra alguns mininas raptadu na Nigeria.(odja video na link)
Segundu es Terrorista fla, mininas DJA converti na islão.
Na video , mostradu mininas na KANTA ,bistidu ku panos sukuru y kumpridu.
Tambè 2 mininas ta ser entrevistadu , y na papia ta da pa nota, modi ki mininas sta tremi ku medu.
So é ta Devolvi mininas em troka di prisionerus:
Boko Haram Lider Abubakar Shekau sta lé na video um karta,é fla ma é ta liberta mininas, si libertadu si colegas terroristas ki sta prisioneru.
É fla ma é ta manti mininas prezu ti ki tudu si colegas guerreirus for libertadu.
E è sta fla na video ma mininas gosi sta na sigui regras y leis di Islão.
Kusè ki kontici:
Mas di 200 estudantes di liceu di mininas di Cidade Chibok na Nigeria, foi raptadu na mes di abril. Kenha ki raptas foi Boko Haram um Terrorista islamita.
Na principio ka dadu txeu atenson nes akontecimentu, Mas gosi chefe di Nacoes unidas Ban ki-Moon y Primeru dama Michelle Obama, y txeu alguen inkluindo alguns celebridades DJA txoma atenson pa es kazu.
Inglaterra ku Merka DJA manda grupu di militares pa Nigeria, pa Djuda Atxa es krianças raptadu.Tambè um grande kampanha sta na ser fetu na redes sociais pa pidi libertason des krianças, nome di kampanha é #BringBackOurGirls
Odja na link parte di VIDEO NOVU undi ki mininas sta parci, video foi lansadu pa Terrorista Boko Haram.
> https://www.youtube.com/watch?v=1T2na5McxrA&feature=youtube_gdata_player
kea_Latn kea_Latn kea_Latn kea_Latn kea_Latn kea_Latn kea_Latn scn_Latn kea_Latn kea_Latn kea_Latn kea_Latn kea_Latn zho_Hans